Hugo Junkers hadde allerede etablert sin tekniske legitimitet med oppfinnelsen av en type kalorimeter og bygging av forbrenningsmotor. Han ble først interessert i luftfart i 1907 da en kollega, Hans Reissner, en professor ved RWTH Aachen, i Aachen, kontaktet ham for å få hjelp til en flykonstruksjon. Fem år senere begynte Reissner, med Junkers' hjelp, byggingen av sin hel-metall canardkonstruksjon, som han kalte «Anda». Junkers' firma bygde vingene og radiatoren etter Reissners tegninger. De problemer som oppstod med å konstruere «Anda» fikk Junkers til å tenke på problemer med skrogets konstruksjon, og løse problemet for å eliminere de da fremherskende utvendige stag. Han patenterte konseptet den flygende vinge i Tyskland i 1910. Da verdenskrigen begynte, vendte han seg til militære prosjekter.